pythainlp/thai-wiki-dataset-v3 huggingface dataset:
หนี้รักชำระแค้น

หนี้รักชำระแค้น (Royal Family; ) ละครโทรทัศน์เกาหลีแนวเมโลดรามาและหักเหลี่ยมเฉือนมุม ออกฉายในปี ค.ศ. 2011 ทางช่องมุนฮวา ระหว่างวันที่ 2 มีนาคม ถึง 28 เมษายน ค.ศ. 2011 ทุกคืนวันพุธและวันพฤหัสบดีเวลา 21:55 น. จำนวนทั้งสิ้น 18 ตอน ออกอากาศต่อจาก My Princess ในประเทศไทยออกอากาศทางสถานีโทรทัศน์ทีวีเคแชนแนล ในเครือพีเอสไอ ด้วยเสียงต้นฉบับ มีคำบรรยายไทย ในต้นปี ค.ศ. 2016
==เนื้อเรื่อง==
ฮัน จี-ฮุน เติบโตขึ้นมาอย่างยากลำบากในบ้านเด็กกำพร้า และตกเป็นผู้ต้องหาในคดีฆาตกรรมเนื่องจากตุ๊กตาหมีของเขาไปตกอยู่ในที่เกิดเหตุ แต่ได้ทนายมือดีจากคิม อิน-ซุก ผู้หญิงลึกลับคนหนึ่งส่งมาช่วยว่าความให้ จนกระทั่งจี-ฮุน พ้นผิด ต่อมาเขาได้กลายเป็นอัยการหนุ่มมือดีที่กำลังมาแรง จึงทำให้จี-ฮุน ฝังใจว่าอิน-ซุก เป็นผู้มีพระคุณและคิดจะตอบแทนบุญคุณ ซึ่งอิน-ซุก ใช้ชีวิตในครอบครัวจองกาวอน หรือ เจเค ซึ่งเป็นอาณาจักรธุรกิจใหญ่โตระดับประเทศ มีเครือข่ายมากมาย ณ ที่นี่เธอต้องอดทนกล้ำกลืนมาตลอด 18 ปี โดยเฉพาะกับ กง ซุน-โฮ ผู้เป็นแม่ของสามีเธอที่เสียชีวิตไปแล้วจากอุบัติเหตุเฮลิคอปเตอร์ตก กง ซุน-โฮ ไม่เห็นด้วยกับการแต่งงานกับคิม อิน-ซุก ของลูกชายเธอมาตั้งแต่ต้น เมื่อลูกชายเธอตายไป เธอจึงเย็นชาใส่อิน-ซุก ตลอด และไม่แม้แต่จะเรียกชื่อจริงของเธอ แต่ไปเรียกว่า เค (ซึ่งหมายถึง หมา ในภาษาเกาหลี)
จี-ฮุน จึงพยายามช่วยเหลืออิน-ซุก ทุกอย่างเพื่อให้เธอมีที่ยืนในครอบครัวและธุรกิจ โดยที่ไม่ทราบความจริงว่ามันซับซ้อนกว่าที่คิด และคิม อิน-ซุก ต้องการจะแก้แค้น
==นักแสดงและตัวละคร==
จี ซ็อง...ฮัน จี-ฮุน อัยการหนุ่มผู้มาแรงแห่งยุค นับถืออิน-ซุก เป็นแม่ทูนหัว พยายามช่วยเหลืออิน-ซุก ทุกวิถีทาง
ยอม จอง-อา...คิม อิน-ซุก สะใภ้รองแห่งตระกูลจองกาวอน เธอเป็นผู้ที่ถูกรังเกียจและไม่หวังดีจากผู้เป็นแม่สามีที่เสียชีวิตไปแล้ว แต่เป็นผู้ที่มีอดีตที่ลึกลับและกำลังลงมือวางแผนเพื่อแก้แค้นด้วยการก้าวขึ้นมาเป็นประธานธุรกิจคนใหม่
คิม ยอง-อา...กง ซุน-โฮ ประธานบริษัทเจเคกรุ๊ป และเป็นประมุขของตระกูลจองกาวอน เป็นคนบุคคลิกเย็นชา เห็นทุกอย่างเป็นธุรกิจและผลประโยชน์ แม้แต่การแต่งงานของลูก ๆ ก็มองเป็นผลประโยชน์
ชา เยร-ยอน...โจ ฮยอน-จิน ลูกสาวคนเล็กของครอบครัวเจเค และเป็นที่รักยิ่งของผู้เป็นแม่ เป็นรุ่นน้องของฮัน จี-ฮุน เป็นคนเดียวในครอบครัวที่หลั่งน้ำตาให้กับการเสียชีวิตของพี่ชายตัวเอง เป็นที่เคารพอย่างดีของบุคลลากรในบริษัท เป็นผู้ที่เห็นความขัดแย้งระหว่างแม่ตัวเองกับพี่สะใภ้มาตลอด แต่ต้องทนกับความเย็นชาจากผู้เป็นแม่ ซึ่งเธอคิดว่านี่คือค่าที่ต้องตอบแทนในฐานะลูกสาวคนเล็ก และต้องใช้ความพยายามพิสูจน์ตัวเองให้แม่ยอมรับ
จอน โน-มิน...ออม กิ-โด หรือ พ่อบ้านออม พ่อบ้านวัยกลางคนของตระกูลจองกาวอน เป็นคนสนิทของกง ซุน-โฮ รู้ความลับทั้งหมดภายในครอบครัว แต่อดีตเคยรู้จักกับคิม อิน-ซุก มาก่อน และก็ยังให้ความช่วยเหลืออย่างลับ ๆ มาตลอด
จอน มี-เซือน...อิม ยุน-ซอ สะใภ้ใหญ่แห่งตระกูลจองกาวอน เป็นลูกสาวของกลุ่มธุรกิจที่เป็นคู่แข่งของเจเค มีความปรารถนาที่จะเป็นผู้สืบทอดกิจการเจเคต่อ แต่เมื่อรู้ว่าแม่สามีไม่ให้ จึงหันไปร่วมมือกับคิม อิน-ซุก ที่เคยเป็นศัตรูกันมาก่อนเพื่อแก้แค้น
==ความนิยม==
ข้อมูล: TNS Media Korea
==อ้างอิง==
==แหล่งข้อมูลอื่น==
Royal Family เว็บไซต์อย่างเป็นทางการ 
ละครโทรทัศน์เกาหลีใต้ที่เริ่มออกอากาศในปี พ.ศ. 2554
เยียส์แอนด์เยียส์

เยียส์แอนด์เยียส์ (Years & Years) เป็นโครงการดนตรีเดี่ยวของออลลี อเล็กซานเดอร์ เริ่มก่อตั้งในรูปแบบวงดนตรีในปี ค.ศ. 2010 มีสมาชิกหลักประกอบด้วยออลลี อเล็กซานเดอร์ (ร้องนำ, คีย์บอร์ด), ไมกี โกลส์เวอร์ธี (กีตาร์เบส, คีย์บอร์ด) และเอ็มเร เติร์กเมน (กีตาร์, คีย์บอร์ด) วงก่อตั้งหลังโกลส์เวอร์ธีย้ายจากออสเตรเลียมาอยู่ที่ลอนดอนและพบกับเติร์กเมน ต่อมาโกลส์เวอร์ธีชวนอเล็กซานเดอร์มาเป็นนักร้องนำหลังเขาได้ยินเสียงร้องของอเล็กซานเดอร์ เยียส์แอนด์เยียส์เคยเป็นวงดนตรี 5 ชิ้น แต่ภายหลังสมาชิกสองคน โนล ลีแมนและโอลิวีเยร์ ซูเบรียลาออกไปในปี ค.ศ. 2013 และกลายเป็นโครงการดนตรีเดี่ยวของอเล็กซานเดอร์ เมื่อโกลส์เวอร์ธีและเติร์กเมนออกจากวงในปี ค.ศ. 2021
ซิงเกิลแรกของวง "ไอวิชไอนิว" เผยแพร่ในเดือนกรกฎาคม ค.ศ. 2012 กับค่ายกู๊ดเบต ปีต่อมาวงเซ็นสัญญากับค่ายคิตซูเนและออกซิงเกิล "แทร็ปส์" ในปี ค.ศ. 2014 วงเซ็นสัญญากับค่ายโพลีดอร์และออกซิงเกิล "เทกเชลเตอร์" ซึ่งขึ้นถึงอันดับที่ 1 ของชาร์ตซิงเกิลเพลงอิเล็กทรอนิกส์ของสหราชอาณาจักร ต่อมาวงออกซิงเกิล "ดีไซร์" ซึ่งขึ้นถึงอันดับที่ 22 ของชาร์ตซิงเกิลแห่งสหราชอาณาจักร
ในปี ค.ศ. 2015 เยียส์แอนด์เยียส์ออกอัลบั้มแรก คอมมิวเนียน ซึ่งเปิดตัวเป็นอันดับที่ 1 ในชาร์ตอัลบั้มแห่งสหราชอาณาจักร ต่อมาในปี ค.ศ. 2016 วงเผยแพร่ซิงเกิล "ดีไซร์" ใหม่โดยร่วมกับทูเว ลู นักร้องชาวสวีเดน ในปีเดียวกัน วงออกซิงเกิล "เมทีโอไรต์" เพื่อประกอบภาพยนตร์ บริดเจ็ท โจนส์ เบบี้
ต่อมาในปี ค.ศ. 2018 วงออกอัลบั้มที่สอง พาโลซานโต อัลบั้มนี้ขึ้นถึงอันดับที่ 1 ของชาร์ตอัลบั้มเพลงแดนซ์/อิเล็กทรอนิกส์ของบิลบอร์ด และอันดับที่ 3 ของชาร์ตอัลบั้มเพลงของ OCC ในสหราชอาณาจักร
== สมาชิก ==
สมาชิกปัจจุบัน
ออลลี อเล็กซานเดอร์ – ร้องนำ, คีย์บอร์ด, ซินธิไซเซอร์ 
อดีตสมาชิก
ไมกี โกลส์เวอร์ธี – กีตาร์เบส, ซินธิไซเซอร์, คีย์บอร์ด 
เอ็มเร เติร์กเมน – กีตาร์, ซินธิไซเซอร์, คีย์บอร์ด, แซมเพลอร์, ซีเควนเซอร์ 
โนล ลีแมน – ซินธิไซเซอร์, คีย์บอร์ด 
โอลิวีเยร์ ซูเบรียลา – กลอง 
สมาชิกแสดงสด
แพรีส เจฟฟรี – กลอง 
ฟีบี เอดเวิดส์ – ร้องเบื้องหลัง 
โจล เฟนเดอร์ – ร้องเบื้องหลัง 
ไมกี โกลส์เวอร์ธี – กีตาร์เบส, ซินธิไซเซอร์, คีย์บอร์ด 
== อัลบั้ม ==
คอมมิวเนียน (2015)
พาโลซานโต (2018)
ไนต์คอล (2022)
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2553
กลุ่มดนตรีอิเล็กทรอนิกส์สัญชาติอังกฤษ
กลุ่มดนตรีป็อปสัญชาติอังกฤษ
ศิลปินสังกัดโพลีดอร์เรเคิดส์
สุซาคุ คุรุรุกิ

สุซาคุ คุรุรุกิ  เป็นตัวละครจากการ์ตูนญี่ปุ่นเรื่อง โค้ด กีอัส พากย์เสียงโดยทะกะฮิโระ ซะกุระอิ
== ประวัติ ==
สุซาคุ คุรุรุกิ เป็นบุตรชายของเก็มบุ คุรุรุกิ นายกรัฐมนตรีญี่ปุ่นคนสุดท้าย เขาได้พบกับลูลูช และ นันนาลี วี บริทาเนีย เชื้อพระวงศ์ที่บริทาเนียส่งมาเป็นเครื่องต่อรอง สุซาคุไม่ชอบลูลูชในตอนแรกเพราะคิดว่าเขาเป็นเจ้าชายซึ่งไม่สนใจคนอื่น จนกระทั่งเมื่อเวลาผ่านไป สุซาคุก็เข้าใจลูลูชมากขึ้นและทั้งสองกลายเป็นเพื่อนสนิทกัน สุซาคุต้องแยกจากพวกลูลูชในช่วงสงครามญี่ปุ่น-บริทาเนีย
ในช่วงที่บริทาเนียรุกรานญี่ปุ่น นายกรัฐมนตรีเก็มบุยืนกรานที่จะใช้กำลังต่อต้านอย่างเด็ดขาด สุซาคุได้สังหารบิดาของเขา โดยข่าวออกมาว่านายกฯเก็มบุฆ่าตัวตาย หลังการตายของเก็มบุ รัฐบาลญี่ปุ่นก็ประกาศยอมแพ้ต่อกองทัพบริทาเนีย หลังญี่ปุ่นกลายเป็นแอเรีย 11 สุซาคุก็ทิ้งสถานะอีเลฟเว่น เขาขึ้นทะเบียนเป็นชาวบริทาเนียกิตติมศักดิ์และสมัครเข้าเป็นพลทหารในกองทัพบริทาเนีย เขาได้พบกับลูลูชในขณะปฏิบัติหน้าที่ตามหาถังเก็บแก็สพิษในเก็ตโตเขตชินจุกุซึ่งถูกขโมยไปโดยกลุ่มก่อความไม่สงบ ในวันนั้นเองเขาได้ขึ้นบังคับไนท์แมร์เฟรมรุ่นต้นแบบ แลนสล็อต เข้าร่วมปฏิบัติการต่อต้านผู้ก่อความไม่สงบในเก็ตโตเขตชินจุกุ ซึ่งเป็นไนท์แมร์เฟรมที่สร้างขึ้นโดยหน่วยค้นคว้าพิเศษที่ขึ้นตรงต่อรัชทายาทลำดับสอง ชไนล์เซล เอล บริทาเนีย
ในเหตุการณ์วันนั้น สุซาคุตกเป็นผู้ต้องสงสัยในคดีสังหารข้าหลวงแอเรีย 11 แต่ก็รอดพ้นความผิดหลังได้ซีโร่เข้ามาช่วยออกหน้าแทน หลังพ้นความผิดเขาก็ได้ติดยศพันจ่าและเข้าเรียนที่โรงเรียนแอชพอร์ดที่เดียวกับลูลูช และต่อมาได้รับเลือกให้เป็นอัศวินประจำพระองค์ในองค์หญิงยูฟีเมีย ลี บริทาเนีย (ติดยศพันตรี) ต่อมาในเหตุการณ์แบล็กรีเบลเลียน เขาจับกุมซีโร่ไปถวายต่อจักรพรรดิและได้รับแต่งตั้งเป็นไนท์ออฟเซเว่น โดยได้รับภารกิจแรกคือเป็นผู้ติดตามของ จูเลียส คิงส์เลย์ เสนาธิการที่จักรพรรดิส่งไปบัญชาการกองทัพยูโรบริทาเนียในเซนต์ปีเตอร์สเบิร์ก หลังความแตกว่าคิงส์เลย์คืออดีตซีโร่และเจ้าชายบริทาเนีย ทั้งสุซาคุและคิงส์เลย์ถูกจับกุมไว้อย่างลับๆโดยคณะอัศวินเซนต์มีฮาเอล ทั้งคู่ถูกขังอยู่ได้ไม่นานก็ได้ลอร์ดคิมเมล (ต่อมาคือ โรโล่ แลมเพิร์จ) มาช่วยออกไป
หลังซีโร่ปรากฏตัวอีกครั้งในเหตุการณ์บาเบลทาวเวอร์ สุซาคุได้รับคำสั่งมาประจำการที่ญี่ปุ่นในตำแหน่งผู้ช่วยข้าหลวงและเข้าเรียนที่โรงเรียนแอชฟอร์ดเพื่อเฝ้าจับตาดูลูลูช ต่อมาสุซาคุได้สมคบกับองค์ชายชไนล์เซลก่อรัฐประหาร แต่ระหว่างที่สุซาคุไปสังหารจักรพรรดิชาลส์ก็ได้พบกับพระนางมารีแอน, ซีทู, ลูลูช และจักรพรรดิชาลส์ เมื่อสุซาคุได้รับรู้ถึงแผนการณ์สังหารพระเจ้าของจักรพรรดิชาลส์และมารีแอน ก็เปลี่ยนใจมาร่วมมือกับลูลูชเข้ายึดอำนาจในบริทาเนีย หลังลูลูชเป็นจักรพรรดิแล้วสุซาคุก็ได้รับการเลื่อนยศเป็นไนท์ออฟซีโร่ หลังสงครามแดโมคลีสซึ่งลูลูชได้รับชัยชนะ สุซาคุถูกประกาศว่าตายในสงคราม แต่แท้จริงแล้วได้รับมอบบทบาทซีโร่ต่อจากลูลูช และร่วมมือกับลูลูชจัดฉากการสังหารจักรพรรดิลูลูช
== อ้างอิง ==
Suzaku Kururugi  at GoThumb 
ตัวละครในโค้ด กีอัส
ตัวละครที่เป็นเด็กกำพร้า
ตัวละครที่เป็นอัศวิน
ตัวละครที่เป็นพันตรี
ตัวละครที่เป็นกำลังพลหน่วยรบพิเศษ
ตัวละครชาวญี่ปุ่นในอนิเมะและมังงะ
ตัวละครชายในอนิเมะและมังงะ
ตัวละครวัยทีนในอนิเมะและมังงะ
ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
ตัวละครที่เป็นนักเรียนชั้นมัธยมศึกษาตอนปลาย
รายชื่ออาหารข้างถนน

รายชื่ออาหารข้างถนนแสดงรายการอาหารข้างถนนที่พร้อมกินและดื่มโดยการจำหน่ายของผู้ขายบนถนนหรือในสถานที่สาธารณะ อาทิเช่น ตลาดนัดหรืองานออกร้านแสดงสินค้า โดยทั่วไปจะจัดจำหน่ายกับสิ่งที่สามารถเคลื่อนย้ายได้ง่าย เช่น ซุ้มขายอาหาร รถเข็นอาหารหรือรถบรรทุกอาหาร
โดยส่วนใหญ่อาหารข้างถนนจะถูกจัดอยู่ในกลุ่มอาหารจานด่วนและอาหารที่หยิบทานง่าย อีกทั้งมีราคาถูกกว่าในร้านอาหาร จากการสำรวจขององค์การอาหารและการเกษตรแห่งสหประชาชาติในปี พ.ศ. 2550 พบว่ามีการบริโภคอาหารข้างถนนเฉลี่ย 2.5 พันล้านคนต่อวัน
== อ้างอิง ==
ฌ็อง ซีลแว็ง บายี

ฌ็อง ซีลแว็ง บายี (Jean Sylvain Bailly) เป็นนักดาราศาสตร์, นักคณิตศาสตร์, สมาชิกฟรีเมสัน  และเป็นผู้นำทางการเมืองในช่วงสงครามปฏิวัติฝรั่งเศส เขาเป็นนายกเทศมนตรีกรุงปารีสระหว่าง ค.ศ. 1789 ถึง ค.ศ. 1791 และถูกประหารชีวิตด้วยกิโยตีนในสมัยแห่งความน่าสะพรึงกลัว
==ประวัติ==
ฌ็อง ซีลแว็ง บายี เกิดในปารีส เป็นบุตรของฌัก บายี (Jacques Bailly) จิตรกรและผู้ดูแลประจำพระราชวังลูฟวร์ ในขณะที่นีกอลา บายี (Nicholas Bailly) ปู่ของเขาก็เป็นศิลปินและจิตรกรหลวงเช่นกัน ในขณะที่เขายังเด็ก เขามีความคิดอยากเจริญรอยตามบิดากับปู่ แต่แล้วแต่ก็หลงใหลในวิทยาศาสตร์ โดยเฉพาะอย่างยิ่งในด้านดาราศาสตร์ ได้รับแรงบันดาลใจมาจากนีกอลา เดอ ลากาย เขาสามารถคำนวณการปรากฏตัวของดาวหางแฮลลีย์ในปี ค.ศ. 1759 ได้ล่วงหน้า และยังเป็นผู้ผลักดันการสร้างหอดูดาวที่พระราชวังลูฟวร์อีกด้วย
ในเดือนพฤษภาคม ค.ศ. 1789 เขาได้รับการสรรหาเข้าเป็นผู้แทนฐานันดรที่สามในสภาฐานันดร และหลังจากนั้นหนึ่งเดือนก็ได้รับเลือกตั้งเป็นประธานสมัชชานิติบัญญัติแห่งชาติ อย่างไรก็ตาม เมื่อฐานันดรที่สามประกาศตั้งสมัชชาแห่งชาติและถูกฝ่ายกษัตริย์กีดกันไม่ให้เข้าประชุมสภา บายีได้เป็นผู้นำสมาชิกฐานันดรที่สามกล่าวคำปฏิญาณสนามเทนนิส ต่อมาภายหลังการทลายคุกบัสตีย์ได้ไม่นาน เขาก็ได้รับแต่งตั้งให้เป็นนายกเทศมนตรีกรุงปารีสคนแรกภายใต้คณะปกครองซึ่งตั้งขึ้นใหม่ที่เรียกว่า คอมมูนปารีส
17 กรกฎาคม ค.ศ. 1791 เขาประกาศกฎอัยการศึกในปารีสจากเหตุจลาจลขับไล่พระเจ้าหลุยส์ที่ 16 เหตุการณ์บานปลายจนเกิดการสังหารหมู่ช็องเดอมาร์ส มีประชาชนเสียชีวิตหลายสิบคนจากคำสั่งสลายการชุมนุมของเขา ทำให้ความนิยมของเขาตกต่ำลง เขาจึงตัดสินใจลาออกในวันที่ 12 พฤศจิกายนของปีนั้นและหลบไปอยู่ที่เมืองน็องต์ จนกระทั่งเดือนกรกฎาคม ค.ศ. 1793 บายีได้ออกจากน็องต์ไปพบกับสหาย ปีแยร์-ซีมง ลาปลัส ที่เมืองเมอเลิง แต่ถูกจำหน้าและถุกจับกุมได้ในวันที่ 14 ตุลาคม และถูกกดดันให้เป็นพยานกล่าวหาพระนางมารี อ็องตัวแน็ต แต่เขาปฏิเสธ จึงถูกนำตัวขึ้นศาลอาญาปฏิวัติในวันที่ 10 พฤศจิกายน และถูกตัดสินประหารชีวิตในวันต่อมา
เขาถูกนำตัวไปประหารด้วยกิโยตีนในวันที่ 12 ธันวาคม ค.ศ. 1793 ณ ช็องเดอมาร์ส อันเป็นสถานที่สำหรับประหารชีวิตผู้ทรยศขบวนการประชาธิปไตย ผืนธงขนาดเล็กที่เขาเคยใช้โบกเพื่อสั่งยิงประชาชน ถูกนำมาใช้เป็นธงให้สัญญาณการประหาร มีคนตะโกนถามขึ้นมาว่า "นายตัวสั่นเหรอ บายี?" เขาตอบกลับว่า "อ่า แต่เพราะว่ามันหนาวน่ะ" เนื่องจากวันนั้นเป็นวันที่มีฝนตกและอากาศเย็น
== อ้างอิง ==
นายกเทศมนตรีกรุงปารีส
นักดาราศาสตร์ชาวฝรั่งเศส
นักคณิตศาสตร์ชาวฝรั่งเศส
นักการเมืองฝรั่งเศส
บุคคลจากปารีส
ผู้ถูกประหารชีวิตด้วยกิโยตีนในช่วงการปฏิวัติฝรั่งเศส
บุคคลในการปฏิวัติฝรั่งเศส
ดินแดนเสรีตรีเยสเต

ดินแดนเสรีตรีเยสเต (Territorio libero di Trieste, Svobodno tržaško ozemlje; Slobodni teritorij Trsta) เป็นดินแดนเสรีในยุโรปกลางอยู่ระหว่างทางตอนเหนือของอิตาลีกับยูโกสลาเวีย ดินแดนติดกับทะเลเอเดรียติกโดยอยู่ใต้อาณัติของคณะมนตรีความมั่นคงแห่งสหประชาชาติ
== อ้างอิง ==
== แหล่งข้อมูลอื่น ==
Vintage Life Magazine Photos of Trieste at Google Images.
The present-day Free Territory of Trieste: http://www.lavoceditrieste.net/wp-content/uploads/2014/12/FreeTerritoryofTrieste_map.png
http://www.securitycouncilreport.org/atf/cf/%7B65BFCF9B-6D27-4E9C-8CD3-CF6E4FF96FF9%7D/s_2015_809.pdf
รัฐและดินแดนที่ก่อตั้งในปี พ.ศ. 2490
นครรัฐ
ผลที่ตามมาหลังสงครามโลกครั้งที่สอง
อ็องเดรเดอะไจแอนต์ เมโมเรียล แบตเทิลรอยัล

อ็องเดรเดอะไจแอนต์ เมโมเรียล แบตเทิลรอยัล (André the Giant Memorial Battle Royal) เป็นแมตช์การปล้ำแบตเทิลรอยัลประจำปีของเรสเซิลเมเนียจัดโดยWWE
ชื่อแมตช์นี้ได้เป็นเกียรติของ André the Giant ผู้เข้าสู่หอเกียรติยศดับเบิลยูดับเบิลยูอี ซึ่งเป็นนักมวยปล้ำที่มีความสูง 7 ฟุต หนัก 500 ปอนด์ ที่รู้จักกันดีในนามของ "ราชาแห่งแบตเทิลรอยัล" เนื่องจากเขามีส่วนร่วมในการแข่งขันดังกล่าวเป็นจำนวนมาก
==ประวัติ==
ในรอว์ 10 มีนาคม 2014 โฮตของWrestleMania 30 Hulk Hogan ได้ประกาศสถาปนาแมตช์การปล้ำแบตเทิลรอยัลชิงถ้วยรางวัลอนุสรณ์สถานเป็นเกียรติแก่André the Giant โดยเกิดขึ้นใน 6 เมษายน โดย Cesaro เป็นผู้ชนะคนแรกโดยจับเหวี่ยง Big Show ด้วยท่า Bodyslam เป็นคนสุดท้าย ซึ่งเป็นท่าที่ Hogan เคยใช้กับ André the Giant เมื่อศึกWrestleMania III
เดิมทีจะมีการจัดแบตเทิลรอยัลประจำปีที่ WrestleMania แต่แมตช์ไม่ได้เกิดขึ้นที่ WrestleMania 36 เนื่องจากความกังวลเกี่ยวกับการแพร่ระบาดของ COVID-19 แมตช์นี้ได้กลับมาในปี 2021 เป็นครั้งที่ 7 และจะออกอากาศทาง SmackDown ในคืนก่อน WrestleMania 37
==ผู้ชนะ==
{|class="wikitable" width=100%
!ลำดับ
!ผู้ชนะ
!วันที่
!สถานที่
!เรสเซิลเมเนีย
!รองผู้ชนะ
!อ้างอิง
|-
!1
| Cesaro
|April 6, 2014
|New Orleans, Louisiana
|XXX
|Big Show
|
|-
!2
|Big Show
|March 29, 2015
|Santa Clara, California
|31
|Damien Mizdow
|
|-
!3
|Baron Corbin
|April 3, 2016
|Arlington, Texas
|32
|Kane
|
|-
!4
|Mojo Rawley
|April 2, 2017
|Orlando, Florida
|33
|Jinder Mahal
|
|-
!5
|Matt Hardy
|April 8, 2018
|New Orleans, Louisiana
|34
|Baron Corbin
|
|-
!6
|Braun Strowman
|April 7, 2019
|East Rutherford, New Jersey
|35
|Colin Jost
|
|-
!7
|Jey Uso
|April 2, 2021
|St. Petersburg, Florida
|37
|Shinsuke Nakamura
|
|-
!8
|Madcap Moss
|April 1, 2022
|Dallas, Texas
|38
|Finn Bálor
|
|-
!9
|Bobby Lashley
|March 31, 2023
|Los Angeles, California
|39
|Bronson Reed
|
|}
==ผู้ที่เคยเข้าร่วม==

==หมายเหตุ==
==ดูเพิ่ม==
อ็องเดรเดอะไจแอนต์
เรสเซิลเมเนีย
รอยัลรัมเบิล
==อ้างอิง==
มวยปล้ำอาชีพในปี พ.ศ. 2557
เรสเซิลเมเนีย
เวิลด์เรสต์ลิงเอ็นเตอร์เทนเมนต์
แมทช์การปล้ำต่างๆของมวยปล้ำอาชีพ
ใหญ่・ปล้น・ฟัด

ใหญ่・ปล้น・ฟัด (铁道飞虎; Railroad Tigers)  เป็นภาพยนตร์แอ็คชั่นฮ่องกงที่กำกับภาพยนตร์โดย ติง เฉิง และนำแสดงโดยเฉินหลง, หวง จื่อเทา, ดาเรน หวัง, หวัง ข่าย, เจย์ซี ชาน ภาพยนตร์เรื่องนี้ออกฉายในประเทศจีนเมื่อวันที่ 23 ธันวาคม 2016
==เนื้อเรื่องย่อ==
ภาพยนตร์เรื่อง Railroad Tigers ใหญ่ • ปล้น • ฟัด ว่าด้วยเรื่องราวของชาวจีนในช่วงสงครามปี 1940 สมัยที่ญี่ปุ่นเข้ารุกราน บรรดาชาวจีนถูกทหารญี่ปุ่นเกณฑ์มาเพื่อสร้างทางรถไฟ ทำให้ชาวจีนอดอยากแร้นแค้น ขาดอาหารเลี้ยงปากท้อง เป็นเหตุให้กลุ่มคนงานก่อสร้างทางรถไฟอดรนทนไม่ไหว จึงรวมกลุ่มกันเพื่อแก้เผ็ด โดยมีเป้าหมายเพื่อขโมยอาหารและสิ่งของจำเป็น นำมาแจกจ่ายชาวบ้านที่ทนทุกข์เพราะการรุกรานครั้งนี้
==นักแสดงนำ==
เฉินหลง รับบท หม่าหยวน
หวง จื่อเทา รับบท ดาไห่
หวัง ข่าย รับบท ฟ่านชวน
ดาเรน หวัง รับบท ดากัว
ซาง ผิง
อลัน หวู
สวี่ ฟาน
เจย์ซี ชาน
ฮิโรยูกิ อิเคอุจิ
จาง หลันซิน รับบท ยูโกะ
==อ้างอิง==
==แหล่งข้อมูลอื่น==
ช็องเดอมาร์ส

ช็องเดอมาร์ส (Champ de Mars) เป็นสวนสาธารณะแบบเปิดโล่งขนาดใหญ่ในกรุงปารีส ประเทศฝรั่งเศส เริ่มก่อสร้างในปี ค.ศ. 1765 ออกแบบโดยอ็องฌ์-ฌัก กาบรีแยล ตั้งอยู่ทางทิศตะวันออกเฉียงใต้ติดกับหอไอเฟล สถานที่แห่งนี้ตั้งชื่อตามกัมปุสมาร์ติอุส ("ลานเทพสงคราม") ในกรุงโรม เพื่อเป็นเกียรติแก่เทพมาร์ส ซึ่งเป็นเทพสงครามของโรมัน สถานที่แห่งนี้เคยถูกใช้เป็นลานสวนสนามของกองทัพฝรั่งเศสในอดีตด้วย
ในปีค.ศ. 1783 ฌัก ชาร์ล และพี่น้องโรแบร์ ได้ปล่อยบอลลูนไฮโดนเจนลำแรกของโลกจากช็องเดอมาร์ส
ในการปฏิวัติฝรั่งเศส หลังพระเจ้าหลุยส์ที่ 16 ถูกจับกุมระหว่างพระยามเสด็จหนีออกนอกประเทศ สภาธรรมนูญแห่งชาติได้ประชุมในวันที่ 15 กรกฎาคม ค.ศ. 1791 และมีมติให้พระองค์อยู่ในราชสมบัติต่อไปในฐาะกษัตริย์ภายใต้รัฐธรรมนูญ มตินี้ของสภาทำให้ฝ่ายสาธารณรัฐนิยมเกิดความไม่พอใจและคัดค้านมตินี้ สองวันต่อมา ประชาชนกว่า 50,000 คนที่นำโดยนักหนังสือพิมพ์ฌัก ปีแยร์ บรีโซ ได้มาชุมนุมกันที่ช็องเดอมาร์สเพื่อลงนามเรียกร้องให้พระเจ้าหลุยส์สละราชสมบัติ นายกเทศมนตรีฌ็อง ซีลแว็ง บายี ประกาศกฎอัยการศึก นายพลเดอ ลา ฟาแย็ต ผู้นิยมเจ้า ได้นำกำลังทหารเข้าปราบปรามและกลายเป็นการสังหารหมู่ขึ้นที่นี่ มีผู้เสียชีวิตราวห้าสิบคน

== ภาพในอดีต ==
ไฟล์:Jaures-Histoire Socialiste-I-p733.PNG|การสังหารหมู่ช้องเดอมาร์ส ค.ศ. 1791
ไฟล์:Fête de la Concorde, arrivée des corporations au Champ-de-Mars.jpg|เทศกาลในปี ค.ศ. 1848
ไฟล์:Panorama des Palais.JPG|มหกรรมการแสดงนิทรรศการนานาชาติ ค.ศ. 1878
==อ้างอิง==
ปารีส
Railroad Tigers

redirect ใหญ่・ปล้น・ฟัด
Mandarin Chinese

redirect ภาษาจีนกลาง
ปลัสเดอลาบัสตีย์

ปลัสเดอลาบัสตีย์ (Place de la Bastille) เป็นจัตุรัสในกรุงปารีส ประเทศฝรั่งเศส ซึ่งเคยเป็นที่ตั้งของคุกบัสตีย์ ซึ่งได้พังทลายลงในช่วงสงครามปฏิวัติฝรั่งเศส ปัจจุบันไม่หลงเหลือหลักฐานใด ๆ ของคุกบัสตีย์อยู่อีกในจัตุรัสแห่งนี้ ปลัสเดอลาบัสตีย์ตั้งอยู่บริเวณรอยต่อระหว่างเขตการปกครอง 3 เขตในกรุงปารีส คือเขต 4, 11 และ 12 มีเสาที่ชื่อว่า "กอลอนเดอฌุยแย" (Colonne de Juillet) ตั้งอยู่บริเวณใจกลางของจัตุรัสเพื่อเป็นอนุสรณ์รำลึกถึงการปฏิวัติเดือนกรกฎาคม ในปี ค.ศ. 1830
ปารีส
ฮาโลเทน

ฮาโลเทน (Halothane) หรือชื่อทางการค้าคือ ฟลูโอเทน (Fluothane) เป็นยาสลบประเภททั่วไป รับโดยการสูดดมใช้เพื่อทำให้เกิดภาวะไร้ความรู้สึก ยาสงบชนิดนี้มีข้อดีกว่าชนิดอื่นตรงที่ไม่เพิ่มปริมาณน้ำลายซึ่งเป็นอุปสรรคในผู้ป่วยที่ใส่ท่อช่วยหายใจ
อาการข้างเคียงของการใช้ฮาโลเทน ได้แก่ อัตราชีพจรผิดปกติ, หายใจลำบาก และโรคตับ ยาชนิดนี้สามารถใช้กับผู้ป่วยที่มีอาการตัวร้อนหรือมีประวัติตัวร้อนสูงขั้นรุนแรงได้ ยังไม่เป็นที่สรุปว่ายาประเภทนี้ปลอดภัยต่อสตรีมีครรภ์หรือไม่ อย่างไรก็ตาม ยาชนิดนี้ไม่ถูกแนะนำให้ใช้ในการผ่าท้องทำคลอด
ฮาโลเทนถูกค้นพบในปี พ.ศ. 2498 และเป็นหนึ่งในยาหลักขององค์การอนามัยโลก ใช้กันมากในการรักษาทั่วไป ยาชนิดนี้นิยมใช้กันมากในประเทศกำลังพัฒนา มีราคาขายส่งอยู่ที่ 22 ถึง 52 ดอลลาร์สหรัฐต่อขวด 250 มม. แต่ในประเทศพัฒนาแล้วส่วนใหญ่ ยาชนิดนี้ถูกแทนที่ด้วยยาชนิดใหม่กว่าอย่างซีโวฟลูเรน
== อ้างอิง ==
ยาหลักขององค์การอนามัยโลก
ยาสลบทั่วไป
ตับอักเสบ
วอลเลย์บอลหญิงชิงแชมป์โลก 2018 รอบคัดเลือก โซนยุโรป

วอลเลย์บอลหญิงชิงแชมป์โลก 2018 รอบคัดเลือกโซนยุโรป จะมีสมาชิก 7 ประเทศผ่านเข้าร่วมแข่งขันในรอบสุดท้ายที่ประเทศญี่ปุ่น
== การแบ่งกลุ่ม ==
สมาชิก 42 ประเทศจะเข้าร่วมการคัดเลือก
=== รอบแรก ===
8 ทีมประเทศขนาดเล็กจะมีส่วนร่วมในการแข่งขันรอบแรก ในรอบแรกจะมีผลต่อวอลเลย์บอลชิงแชมป์ยุโรปในประเทศขนาดเล็ก 2017 รอบคัดเลือก
=== รอบสอง ===
=== รอบสาม ===
==การตัดสินลำดับจากผลการแข่งขัน==
ในการแข่งขันหากผลว่ามีผลเท่ากันจะตัดสินตามลำดับดังนี้
จำนวนแมทช์ที่ชนะ
คะแนน
อัตราส่วนเซตที่ชนะต่อแพ้
อัตราส่วนคะแนนที่ทำได้ในแมชท์ต่อคะแนนที่เสีย
ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
== รอบแรก ==
อันดับแรกในแต่ละกลุ่มจะผ่านเข้าสู่รอบสอง และรอบสุดท้ายของวอลเลย์บอลชิงแชมป์ยุโรป 2017 ประเทศขนาดเล็ก
=== กลุ่ม A ===
สนาม:  Tórshavnar Ittrottar, ทอร์สเฮาน์, หมู่เกาะแฟโร
วันที่: 23–25 พฤษภาคม ค.ศ. 2016
เวลาการแข่งขันในท้องถิ่น (00)
|}
|}
=== กลุ่ม B ===
สนาม:  d'Coque Gymnase, ลักเซมเบิร์กซิตี, ประเทศลักเซมเบิร์ก
วันที่: 24–26 มิถุนายน ค.ศ. 2016
เวลาการแข่งขันในท้องถิ่น (00)
|}
|}
== รอบสอง ==
ผู้ชนะในแต่ละกลุ่มจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2018 ในขณะที่รองชนะเลิศในแต่ละกลุ่มจะผ่านเข้าสู่รอบสาม
=== กลุ่ม A ===
สนาม:  Gradski vrt Hall, โอซีเยก, โครเอเชีย
วันที่: 30 พฤษภาคม – 4 มิถุนายน ค.ศ. 2017
|}
|}
=== กลุ่ม B ===
สนาม:  Torwar Hall, วอร์ซอ, โปแลนด์
วันที่: 23–28 พฤษภาคม ค.ศ. 2017
|}
|}
=== กลุ่ม C ===
สนาม:  Hristo Botev Hall, โซเฟีย, บัลแกเรีย
วันที่: 30 พฤษภาคม – 4 มิถุนายน ค.ศ. 2017
|}
|}
=== กลุ่ม D ===
สนาม:  Lange Munte, คอร์ทไรค์, เบลเยียม
วันที่: 30 พฤษภาคม – 4 มิถุนายน ค.ศ. 2017
|}
|}
=== กลุ่ม E ===
สนาม:  Sports Games Palace, บากู, อาเซอร์ไบจาน
วันที่: 30 พฤษภาคม – 4 มิถุนายน ค.ศ. 2017
|}
|}
=== กลุ่ม F ===
สนาม:  Centro Cultural de Viana do Castelo, เวียนาดูกัสเตลู, โปรตุเกส
วันที่: 30 พฤษภาคม – 4 มิถุนายน ค.ศ. 2017
|}
|}
== รอบสาม ==
ทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลหญิงชิงแชมป์โลก 2018
===กลุ่ม G===
สนาม: Topsportcentrum Rotterdam, รอตเทอร์ดาม, เนเธอร์แลนด์
วันที่: 22–27 สิงหาคม ค.ศ. 2017
เวลาการแข่งขันในท้องถิ่น (00)
|}
|}
== อ้างอิง ==
== แหล่งข้อมูลอื่น ==
วอลเลย์บอลหญิงชิงแชมป์โลก 2018
วอลเลย์บอลในปี พ.ศ. 2559
วอลเลย์บอลในปี พ.ศ. 2560
เวิลด์เฮฟวี่เวทแชมเปียนชิป (โอมาฮา)

เวิลด์เฮฟวี่เวทเรสต์ลิงแชมเปียนชิป (World Heavyweight Wrestling Championship) เป็นตำแหน่งแชมป์โลกมวยปล้ำอาชีพ ของสมาคมในเครือเนชันนัลเรสต์ลิงอัลไลแอนซ์ ในโอมาฮา, รัฐเนแบรสกา ก่อตั้งเมื่อวันที่ 14 มิถุนายน ค.ศ. 1957 ต่อมาแชมป์โลก NWA ของฝั่งโอมาฮา ได้ยุติลง พร้อมกับรวมเข้ากับแชมป์โลก AWA World Heavyweight Championship โดยแชมป์โลก AWA เอาชนะแชมป์โลก NWA ของฝั่งโอมาฮา Fritz Von Erich ในวันที่ 7 กันยายน ค.ศ. 1963
== ประวัติการครองแชมป์ ==
Key
== อ้างอิง ==
== แหล่งข้อมูลอื่น ==
Wrestling-Titles.com
เข็มขัดของอเมริกันเรสต์ลิงอัสโซเชียชั่น
แชมเปี้ยนชิพของมวยปล้ำรุ่นเวิลด์เฮฟวี่เวท
กีฬาในโอมาฮา (รัฐเนแบรสกา)
บ่อน้ำมันฝาง

บ่อน้ำมันฝาง หรือ ศูนย์พัฒนาปิโตรเลียมภาคเหนือ เป็นแหล่งน้ำมันดิบบนบกแห่งแรกของประเทศไทย ตั้งอยู่ที่ตำบลแม่คะ อำเภอฝาง จังหวัดเชียงใหม่ ดำเนินการโดยกรมการพลังงานทหาร
== ประวัติ ==
บ่อน้ำมันฝาง ถูกค้นพบเมื่อราวปี พ.ศ. 2464 เนื่องจากชาวบ้านพบน้ำมันลักษณะสีดำไหลซึมขึ้นมาบนผิวดิน เมื่อความทราบถึงเจ้าแก้วนวรัฐ เจ้าผู้ครองนครเชียงใหม่ จึงมีดำริให้กันบ่อน้ำมันไว้เป็นของราชการ ทำให้คนทั่วไปเรียกว่า "บ่อหลวง" หรือ "บ่อเจ้าหลวง"
ในปี พ.ศ. 2477 กรมเชื้อเพลิงทหารบก ได้เข้ามาสำรวจและการจ้างนักธรณีวิทยาชาวสวิสเซอร์แลนด์ 2 คน ทำการสำรวจแต่ยังไม่พบอะไรมากนัก กระทั่งระหว่างปี พ.ศ. 2492-2499 ได้มีหน่วยสำรวจน้ำมันฝางเข้ามาดำเนินการภายใต้กรมโลหะกิจ ขุดเจาะแหล่งน้ำมันไชยปราการ สร้างโรงกลั่นน้ำมันทดลองขนาดเล็ก ทำการกลั่นน้ำมันเป็นครั้งคราว แต่ละครั้งได้น้ำมันดิบครั้งละประมาณ 1,000 ลิตร
ในปี พ.ศ. 2499 งานบ่อน้ำมันฝางได้โอนไปขึ้นกับกรมพลังงานทหาร และในปีเดียวกันนั้น ได้มีการสำรวจและรายงานว่า น้ำมันดิบที่อำเภอฝางมีมากพอสามารถกลั่นออกมาขายได้ และเสนอให้มีการสำรวจเพื่อตั้งโรงกลั่นน้ำมันขนาด 1,000 บาเรลขึ้น ดังนั้นเมื่อวันที่ 12 กันยายน พ.ศ. 2499 กรมพลังงานทหาร จึงได้เริ่มพัฒนาการผลิตน้ำมันที่แหล่งน้ำมันฝางอย่างเป็นทางการ
== อ้างอิง ==
การผลิตปิโตรเลียม
อำเภอฝาง
โรงเรียนวัดสุกรีย์บุญญาราม

โรงเรียนวัดสุกรีย์บุญญาราม ตั้งอยู่ที่หมู่ที่ 8 บ้านหนองมะนาว ตำบลบางละมุง อำเภอบางละมุง จังหวัดชลบุรี 20150 สำนักงานคณะกรรมการศึกษาขั้นพื้นฐาน กระทรวงศึกษาธิการ (ประเทศไทย)
== ประวัติ ==
โรงเรียนวัดสุกรีย์บุญญาราม ได้เปิดทำการสอน เมื่อวันที่ 3 กันยายน พ.ศ. 2506 โดยอาศัยศาลาการเปรียญ ของวัดสุกรีบุญญาราม มีผู้เป็นประธานเปิดป้ายอาคารเรียนคือ นายทรงศักดิ์ ชัยอารีย์ราษฎร์ ตำแหน่งผู้ช่วยศึกษาธิการอำเภอบางละมุง ขณะนั้นวัดสุกรีบุญญาราม ยังเป็นสำนักสงฆ์ โดยมีพระชิ้น เป็นเจ้าอาวาส ซึ่งนายสุกรีย์ ครุฑสุข ได้บริจาคที่ดิน 10 ไร่ ร่วมกับนายบุญ ใจกุศล บริจาคที่ดินเพิ่ม 2 ไร่ รวมเป็น 12 ไร่ ให้สร้างสำนักสงฆ์ ต่อมาในปี พ.ศ. 2508 ได้รับพระราชทานให้ตั้งเป็นวัด โดยใช้ชื่อว่า "วัดสุกรีบุญญาราม" ซึ่งเป็นการใช้ชื่อ นายสุกรีย์ กับ นายบุญ มารวมกันตั้งเป็นชื่อวัด
เมื่อเปิดเรียนครั้งแรกนั้น เป็นสาขาของโรงเรียนบ้านทุ่งกราด เปิดสอนระดับชั้นประถมศึกษาปีที่ 1 ชั้นเดียว แล้วเปิดเพิ่มขึ้นปีละระดับชั้นจนถึงปี พ.ศ. 2509 จึงได้รับอนุมัติจากกระทรวงศึกษาธิการ ให้เป็นโรงเรียนเอกเทศ ใช้ชื่อว่า  "โรงเรียนวัดสุกรีย์บุญญาราม"
โดยเปิดสอนตั้งแต่ ชั้นประถมศึกษาปีที่ 1 ถึงชั้นประถมศึกษาปีที่ 4 และได้ย้ายนักเรียนจากศาลาการเปรียญ เข้ามาเรียนเมื่อวันที่ 21 ตุลาคม พ.ศ. 2514 ต่อจากนั้น โรงเรียนได้ปรับการเปิดการเรียนการสอน จากเดิมที่ปิดเรียนวันโกนและวันพระ มาเป็นเปิดเรียนตั้งแต่ วันจันทร์ ถึงวันศุกร์ และ ปิดเรียนวันเสาร์ และวันอาทิตย์ ตั้งแต่วันที่ 1 ธันวาคม พ.ศ. 2514 เป็นต้นมา
== ข้อมูลโรงเรียน ==
== อ้างอิง ==
ประวัติโรงเรียนวัดสุกรีย์บุญญาราม จ.ชลบุรี 
== แหล่งข้อมูลอื่น ==
เว็บไซต์โรงเรียนวัดสุกรีย์บุญญาราม จ.ชลบุรี 
โรงเรียนในอำเภอบางละมุง
โรงเรียนสังกัดสำนักงานเขตพื้นที่การศึกษาประถมศึกษา
โรงเรียนที่ก่อตั้งในปี พ.ศ. 2506
สุกรีย์บุญญาราม
ฟิโอดอร์ อูชาคอฟ

ฟิโอดอร์ ฟิโอโดโรวิช อูชาคอฟ (Фёдор Фёдорович Ушако́в) เป็นผู้บัญชาการทหารเรือและพลเรือเอกของกองทัพเรือจักรวรรดิรัสเซียในช่วงคริสต์ศตวรรษที่ 18
== แหล่งข้อมูลอื่น ==
M. Romm movie (IMDb)
English biography 
The Naval Art of Admiral Fyodor F. Ushakov
Ushakov's battleship St Paul 
(Святой морской дьявол) (The holy sea-devil), an article in Kommersant-Dengi (in Russian), available online
Baltic Naval Institute named after F.F. Ushakov [http://www.sanaksar.ru Sanaksar Monastery - Official site 
Sanaksar Monastery - Photo gallery   
ฟ
ทหารเรือชาวรัสเซีย
บุคคลในคริสต์ศตวรรษที่ 18
บุคคลในสงครามนโปเลียนชาวรัสเซีย
โยคะสู้ฟัด

โยคะสู้ฟัด (功夫瑜伽; Kung Fu Yoga)  เป็นการผสมผสานระหว่างภาพยนตร์แอ็คชั่นผจญภัยและตลกระหว่างจีนและอินเดีย ที่กำกับภาพยนตร์โดย สแตนลีย์ ตง  นำแสดงโดย